《游简寂观》
宋代·李彭

仲夏暑方壮，游子巾柴车。崖断眇空旷，遂造群仙居。

阔步烟霭外，追凉晚风馀。泉声远逾响，猿挂时相呼。

仙人翔寥廓，曾不念故庐。苍珉礼斗处，往往闻笙竽。

我复恣云卧，悠然隘寰区。妄念鼓不作，长啸聊虚徐。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。